CW รอเปิดชื่อ “พันธมิตรใหม่” ลุยกัญชงเพิ่ม หลังบมจ.สนใจล้นหลาม
“นางฟ้ากัญชา” นำทีม “CW” รออ้าแขนรับกลุ่มบริษัทจดทะเบียนในตลาดหลักทรัพย์แห่งประเทศไทย เดินหน้าธุรกิจกัญชงเพิ่ม หลังให้ความสนใจที่จะเข้ามาร่วมลงทุน
14 ต.ค. 2564

นางสาวอุนารินทร์ กิจไพบูลทวี และบริษัท แคนนาบิซ เวย์ จำกัด หรือ CW เปิดเผยถึงการเข้าซื้อหุ้นของบริษัท อีเทอเนิล เอนเนอยี จำกัด (มหาชน) หรือ EE ที่ประกาศลงทุนในธุรกิจกัญชง-กัญชา โดยหลังจากที่ทำการซื้อหุ้นเข้าพอร์ตถึง 80% เมื่อช่วงปลายเดือนกันยายนที่ผ่านมา ทำให้ทาง CW ได้รับการติดต่อจากบรรดาบริษัทจดทะเบียนในตลาดหลักทรัพย์แห่งประเทศไทยอย่างล้นหลาม ทั้งทางด้านบทบาทของการเป็นผู้ผลิต OEM ผู้สกัด ผู้นำเข้าเมล็ดและผลิตภัณฑ์เกี่ยวกับการเพาะปลูก รวมทั้งเจ้าของแบรนด์เครื่องสำอางและอาหารนานาชนิดซึ่งเป็นที่คุ้นเคยดีในตลาด เพื่อคว้าตัวมาเป็นพันธมิตร
“งานนี้มีสัญญาณดี CW จะผนึกพันธมิตรแบบ Exclusive เปิดช่องทางสร้างรายได้ให้ครอบคลุมและเพิ่มมูลค่าให้กับแบรนด์ได้อย่างมีประสิทธิภาพ” นางสาวอุนารินทร์ กล่าว
 
 